CELEX: C2006/060/84
Language: fi
Date: 2006-03-11 00:00:00
Title: Asia T-454/05: Kanne  20.12.2005  — Sumimoto Chemical Agro Europe ja Philagro France v. komissio

11.3.2006   
            
            
               FI
            
            
               Euroopan unionin virallinen lehti
            
            
               C 60/44
            
         Kanne 20.12.2005 — Sumimoto Chemical Agro Europe ja Philagro France v. komissio
   (Asia T-454/05)
   (2006/C 60/84)
   Oikeudenkäyntikieli: englanti
   Asianosaiset
   
      Kantajat: Sumimoto Chemical Agro Europe SAS (Lyon, Ranska) ja Philagro France SAS (Lyon, Ranska) (edustajat: asianajajat K. Van Malgedem, C. Mereu)
   
      Vastaaja: Euroopan yhteisöjen komissio
   Vaatimukset
   
               —
            
            
               komission päätös D/430967 on kumottava; tai toissijaisesti
            
         
               —
            
            
               vastaaja on velvoitettava noudattamaan yhteisön oikeuden mukaisia velvoitteitaan ja ehdottamaan prokymidonin sisällyttämistä kasvinsuojeluainedirektiivin liitteeseen I kaikkia käyttötapoja ja kasvustoja varten, kuten kantajat vaativat;
            
         
               —
            
            
               vastaaja on velvoitettava korvaamaan kantajille väliaikainen yhden (1) euron summa laillisine korkoineen vahingosta, joka on aiheutunut komission päätöksestä D/430967 tai toissijaisesti siitä syystä, että vastaaja ei ole noudattanut yhteisön oikeuden mukaisia velvoitteitaan, koska se ei ole vastannut kantajille; täsmällinen summa lasketaan ja määritetään myöhemmin;
            
         
               —
            
            
               vastaaja on velvoitettava korvaamaan oikeudenkäyntikulut ja muut kulut tästä oikeudenkäynnistä.
            
         Oikeudelliset perusteet ja pääasialliset perustelut
   Kasvinsuojeluaineiden markkinoille saattamisesta annetussa neuvoston direktiivissä 91/414 (1) (joka tunnetaan nimellä kasvinsuojeluainedirektiivi) säädetään, että jäsenvaltiot eivät saa antaa lupaa tuotteelle, ellei sitä ole kirjattu direktiivin liitteeseen I. Kantajat ovat toistuvasti ottaneet yhteyttä komissioon varmistaakseen, että prokymidoni, heidän kasvinsuojeluaineidensa tehoaine, sisällytetään liitteeseen I.
   Komissio ilmoitti ensimmäiselle kantajalle 20.10.2005 päivätyllä kirjeellä, joka muodostaa riidanalaisen päätöksen, että prokymidonin mahdollinen sisällyttäminen liitteeseen I kattaisi korkeintaan tuetut käyttötarkoitukset, joista on tehty EU-arviointi; lisäksi se asettaa tällaisen sisällyttämisen ehdoksi sen, että esitetään ehdotus erittäin yksityiskohtaisista käyttöehdoista ja riskejä vähentävistä toimenpiteistä.
   Kantajat vaativat tämän päätöksen kumoamista ja arvostelevat ehdotettua prokymidonin rajoitettua lupaa, jonka johdosta se rekisteröitäisiin vain kahta kasvustoa, nimittäin luumuja ja kurkkuja varten, sekä erittäin yksityiskohtaisia käyttöehtoja koskevaa vaatimusta. Kantajan mukaan näillä vaatimuksilla rikottiin kasvinsuojeluainedirektiiviä, jossa viitataan ainoastaan laajoihin käyttötaparyhmiin, kuten hyönteistentorjunta-aineet, kasvunsääteet tai rikkakasvien torjunta-aineet, ja jätetään jäsenvaltioiden asiaksi arvioida käyttö erityisten kasvustojen osalta. Samassa yhteydessä kantajat väittävät, että yksityiskohtaisia ehtoja koskevaa vaatimusta ei sallita kasvinsuojeluainedirektiivissä eikä se ole tieteellisesti perusteltu.
   Kantajat väittävät lisäksi, että riidanalainen päätös on virheellinen, sillä siinä todetaan, että vahvistettujen määräaikojen jälkeen jätettyjä tutkimuksia ei voida ottaa tutkittavaksi, koska kantajien mukaan kaikki prokymidonia koskevat tiedot jätettiin ajoissa. Ne katsovat myös, että riidanalaisella päätöksellä rikotaan EY 95 artiklan 3 kohtaa ja EY 152 artiklan 1 kohtaa, koska siinä kieltäydyttiin käsittelemästä ajoissa esitettyjä tutkimuksia, joita arvioijat pitivät tyydyttävinä.
   Kantajat vetoavat myös kasvinsuojeluainedirektiivin ja asetuksen N:o 3600/92 (2) rikkomiseen ja hyvän hallinnon periaatteen, toissijaisuusperiaatteen, suhteellisuusperiaatteen, luottamuksensuojan periaatteen, oikeusvarmuuden periaatteen, tieteellisten lausuntojen luotettavuuden ja itsenäisyyden periaatteen, yhden vertaisen kohtelun periaatteen ja estoppel-periaatteen loukkaamiseen sekä perusteluvelvollisuuden noudattamatta jättämiseen.
   Mikäli ensimmäisen oikeusasteen tuomioistuin katsoo, että riidanalainen kirje ei ole päätös, joka voidaan riitauttaa EY 230 artiklan 4 kohdan nojalla, kantajat katsovat, että heidän kanteensa voidaan silti ottaa tutkittavaksi EY 232 artiklan nojalla sen perusteella, että komissio ei ole ryhtynyt toimiin sen hallinnollisen valituksen ja muodollisen pyynnön perusteella. Kumoamiskanteen ja laiminlyöntikanteen lisäksi ja niistä riippumatta kantajat vaativat korvausta vahingosta, joka heille on aiheutunut suoraan riidanalaisen kirjeen perusteella.
   
      (1)  EYVL L 230, 19.8.1991, s. 1.
   
      (2)  2 Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annettu komission asetus (ETY) N:o 3600/92, EYVL L 366, 15.12.1992, s. 10.